

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SKOLŲ PRIPAŽINIMO BEVILTIŠKOMIS IR JŲ NURAŠYMO**

2024 m. gruodžio 19 d. Nr. T1-303

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Skolų pripažinimo beviltiškomis, jų nurašymo, apskaitos ir inventorizavimo Plungės rajono savivaldybės biudžetinėse įstaigose tvarkos aprašo, patvirtinto Plungės rajono savivaldybės tarybos 2015 m. gruodžio 23 d. sprendimu Nr. T1-331, III skyriaus 20 punktu, atsižvelgdama į Plungės rajono savivaldybės administracijos Beviltiškų skolų nurašymo nagrinėjimo komisijos 2024 m. lapkričio 18 d. siūlymą, Plungės rajono savivaldybės taryba n u s p r e n d ž i a:

1. Pripažinti beviltiška ir leisti iš Plungės rajono savivaldybės administracijos apskaitos nurašyti juridinių asmenų registro tvarkytojo iniciatyva likviduoto ir iš Valstybės įmonės Registrų centro Juridinių asmenų registro išregistruoto Žemės ūkio gamybos kooperatyvo „Varkaliai“ (įmonės kodas 169991458) skolą – 3 672,14 Eur (tris tūkstančius šešis šimtus septyniasdešimt du eurus 14 ct).

2. Pripažinti beviltiška ir leisti iš Plungės rajono savivaldybės kultūros centro apskaitos nurašyti bankrutavusios ir iš Valstybės įmonės Registrų centro Juridinių asmenų registro išregistruotos uždarosios akcinės bendrovės „Plunsta“ (įmonės kodas 170037166) skolą – 432,08 Eur (keturis šimtus trisdešimt du eurus 08 ct).

Savivaldybės meras Audrius Klišonis