

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ PAKEITIMO** |
| 2024 m. gruodžio 19 d. Nr. T1-304 |
| Plungė |

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.1 ir 4.2 papunkčius ir išdėstyti juos taip:

„4.1. priemiesčio reguliaraus susisiekimo autobusais įkainis yra 1,34 Eur/km (iš jų: 1,23 Eur/km – be PVM ir 0,11 Eur/km – 9 proc. PVM) (priedas Nr. 1);

4.2. miesto reguliaraus susisiekimo autobusais įkainis yra 1,51 Eur/km (iš jų: 1,39 Eur/km – be PVM ir 0,12 Eur/km – 9 proc. PVM) (priedas Nr. 2).“

2. Už 2025 m. pirmą ketvirtį netaikyti priemiesčio ir miesto reguliaraus susisiekimo įkainių indeksavimo, vadovaujantis vartotojų kainų indekso pokyčiu (SVKĮ).

3. Pripažinti netekusiu galios Plungės rajono savivaldybės tarybos 2024 m. spalio 31 d. sprendimą Nr. T1-255 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“.

4. Įgalioti Plungės rajono savivaldybės merą, o jam nesant – Savivaldybės vicemerą, pasirašyti keleivių vežimo 2020 m. spalio 29 d. sutarties Nr. BT6-01-724 su UAB „Plungės autobusų parkas“ pakeitimus ir atlikti kitus veiksmus, susijusius su sutarties vykdymu.

5. Sprendimas įsigalioja nuo 2025 m. sausio 1 d.

Savivaldybės meras Audrius Klišonis