

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS KULTŪROS IR MENO**

**PREMIJOS SKYRIMO NUOSTATŲ PATVIRTINIMO**

2024 m. gruodžio 19 d. Nr. T1-311

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 punktu ir atsižvelgdama į Plungės rajono savivaldybės Kultūros ir meno tarybos 2024 m. spalio 8 d. posėdžio protokolą Nr. TK-93, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės kultūros ir meno premijos skyrimo nuostatus (pridedama).

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2024 m. gruodžio 19 d.

sprendimu Nr. T1-311

**PLUNGĖS RAJONO SAVIVALDYBĖS KULTŪROS IR MENO**

**PREMIJŲ SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Plungės rajono savivaldybės kultūros ir meno premijos skyrimo nuostatai (toliau – Nuostatai) nustato Plungės rajono savivaldybės kultūros ir meno premijos (toliau – premija) dokumentų dėl siūlomų premijuoti kultūros ir meno kūrėjų ar jų kolektyvų pateikimo bendruosius reikalavimus, Teikimų svarstymo ir premijų skyrimo tvarką.

2. Premija skiriama kasmet konkurso būdu Plungės rajono savivaldybės (toliau – Savivaldybė) kultūros ir meno kūrėjams (asmenims, kolektyvams, kūrėjų grupėms) už ilgametę, rajonui reikšmingą kultūrinę meninę veiklą ar paskutinių dvejų metų pasiekimus architektūros, bibliotekų ir muziejų veiklos, dailės, etnokultūros, fotografijos, kino, kraštotyros, kultūros paveldo, literatūros, muzikos, šokio, tarpdisciplininio meno, tautodailės, teatro ir kt. srityse.

3. Kasmet gali būti skiriama viena 2 000 Eur dydžio premija. Lėšos premijai skiriamos iš Savivaldybės biudžeto 006 programos „Kultūros ir turizmo“ (priemonė „Kultūros projektų rėmimas“).

4. Kultūros ir meno premijos skyrimo tikslu tvarkomi šie asmens duomenys:

4.1. teikėjo ir (ar) kandidato: vardas, pavardė, adresas, telefono numeris, el. pašto adresas, darbovietė;

4.2. kandidatą rekomenduojančio asmens: vardas, pavardė, pareigos, darbovietė.

5. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.

6. Dokumentai, kuriuose yra asmens duomenų, tvarkomi ir saugomi nuolat, jei premija skirta, ir 3 metus, jei premija nebuvo skirta, vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“.

7. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.

8. Kultūros ir meno premijos skyrimo skaidrumo tikslu skelbiami viešai Savivaldybės interneto svetainėje [www.plunge.lt](http://www.plunge.lt) premijos gavėjo (laureato) vardas, pavardė ir premijos dydis.

9. Premija įteikiama Plungės miesto šventės ar kito iškilmingo kultūros renginio metu.

10. Nuostatuose vartojamos sąvokos:

**Kvietimas** – skelbimas, kuriame nurodomas teikimo premijai gauti pateikimo terminas ir reikalavimai.

**Teikimas** – kultūros ir meno kūrėjo arba teikėjo Plungės rajono savivaldybės administracijai (toliau - Savivaldybės administracija) šiuose Nuostatuose nustatyta tvarka teikiamas dokumentas siekiant gauti premiją.

**Teikėjas** – Plungės rajono savivaldybėje veikiančios kūrybinės sąjungos, kultūros įstaigos, asociacijos, profesionalūs pavieniai kultūros ir meno kūrėjai, Savivaldybės administracija, kiti fiziniai asmenys ar asmenų grupės.

**II SKYRIUS**

**REIKALAVIMAI TEIKĖJUI ir teikimų pateikimo tvarka**

11. Teisę siūlyti kandidatus premijai gauti turi Savivaldybėje veikiančios kūrybinės sąjungos, kultūros įstaigos, asociacijos, profesionalūs pavieniai kultūros ir meno kūrėjai, Savivaldybės administracija, kiti fiziniai asmenys ar asmenų grupės.

12. Kvietimas ir visa informacija apie Teikimų priėmimo laiką ir vietą kasmet skelbiama Savivaldybės interneto svetainėje ([www.plunge.lt](http://www.plunge.lt)) ir kitose masinės komunikacijos priemonėse iki kovo 1 d. Teikimų priėmimo laiką nustato ir skelbia Savivaldybės administracijos Kultūros, turizmo ir viešųjų ryšių skyrius.

13. Kandidatą siūlantis Teikėjas pateikia Plungės rajono Savivaldybės administracijai užpildytą Teikimo formą (priedas).

14. Prie Teikimo pridedami šie dokumentai:

14.1. kūrybinę veiklą liudijančių dokumentų kopijos, vaizdinė medžiaga, kandidato kūrybinių darbų sąrašas ar nuorodos;

14.2. dokumento, įrodančio meno kūrėjo statusą, nuorašas, kai kandidatas – meno kūrėjas;

14.3. Juridinių asmenų registro registravimo pažymėjimo kopija, kai kandidatas – juridinis asmuo;

14.4. kiti dokumentai (jų kopijos), kurie, pareiškėjo nuomone, gali būti svarbūs vertinant Teikimą.

15. Vienas Teikėjas gali siūlyti ne daugiau nei 3 kūrėjus ar kultūros ir meno kūrėjų kolektyvus.

16. Už kandidatų, kuriems siūloma skirti premiją, duomenų tikrumą ir pateikimą atsako Teikimą pateikęs Teikėjas.

17. Teikimo ir dokumentų pateikimo reikalavimai:

17.1. Teikimas turi būti pateiktas užklijuotame ir užantspauduotame voke (pakete), ant kurio nurodyta: „Teikimas Plungės rajono savivaldybės kultūros ir meno premijai gauti“, pareiškėjo pavadinimas arba vardas ir pavardė, adresas ir telefono numeris;

17.2. Teikimai gali būti pateikiami ir elektroninėmis priemonėmis: Savivaldybės biudžetinės įstaigos Teikimus, pasirašytus kvalifikuotu elektroniniu parašu, teikia per DVS sistemą „Kontora“, kiti subjektai – pasirašytus kvalifikuotu elektroniniu parašu Teikimus atsiunčia el. paštu [savivaldybe@plunge.lt](mailto:savivaldybe@plunge.lt);

17.3. Teikimas parašytas lietuvių kalba, visi prie Teikimo pridėti dokumentai nevalstybine kalba išversti į lietuvių kalbą;

17.4. Teikimas visiškai užpildytas ir atitinka Nuostatų reikalavimus.

18. Teikimai iki Kvietime nurodyto termino pabaigos gali būti priimami tiesiogiai Savivaldybės priimamajame ar naudojantis pašto ar pasiuntinių teikiamomis paslaugomis (Teikimas laikomas pateiktas laiku, jei ant voko nurodyta pašto antspaudo data ar Teikimo įteikimo pasiuntiniui data yra ne vėlesnė nei paskutinė teikimų priėmimo diena).

**III SKYRIUS**

**TEIKIMŲ SVARSTYMO IR PREMIJŲ SKYRIMO TVARKA**

19. Pateiktų Teikimų vertinimą sudaro trys etapai:

19.1. administracinės atitikties vertinimas;

19.2. kandidatų atranka Plungės rajono savivaldybės Kultūros ir meno taryboje (toliau – Kultūros ir meno taryba);

19.3. premijų tvirtinimas.

20. Administracinės atitikties vertinimą atlieka Kultūros, turizmo ir viešųjų ryšių skyriaus darbuotojai. Administracinės atitikties vertinimo metu Kultūros, turizmo ir viešųjų ryšių darbuotojai:

20.1. ne vėliau nei per 5 (penkias) darbo dienas nuo paskutinės Kvietime nurodytos pateikimo dienos atlieka administracinės atitikties vertinimą ir nustato, ar Teikimas pateiktas laikantis šiuose Nuostatuose ir Kvietime nustatytų administracinių reikalavimų.

21. Ne vėliau kaip per 10 (dešimt) darbo dienų po atlikto administracinės atitikties vertinimo, Teikimai pateikiami Plungės rajono savivaldybės Kultūros ir meno tarybai (toliau – Kultūros ir meno taryba).

22. Kandidatus vertina ir atrenka Kultūros ir meno taryba. Prieš pradėdami darbą Kultūros ir meno tarybos nariai pasirašo nešališkumo deklaraciją ir konfidencialumo pasižadėjimą.

23. Kandidatų vertinimas ir atranka nevykdoma, administracinės atitikties vertinimo metu nustačius, kad:

23.1. netinkamai užpildytas Teikimas (neužpildyta Teikimo forma, Teikimas atsiųstas elektroniniu paštu ar faksu ir pan.);

23.2. Teikimas pristatytas nesilaikant nustatytų terminų;

23.3. kandidatūrą pateikė neturintis teisės teikti Teikėjas.

24. Kandidatai vertinami pagal šiuos kriterijus:

24.1. veiklos aktualumas Savivaldybės kultūrai;

24.2. meninė kūrybos branda;

24.3. edukacinė reikšmė visuomenei;

24.4. visuomenins rezonansas;

24.5. kūrybinių darbų išliekamoji vertė;

24.6. rajono vardo garsinimas šalyje ir/arba užsienyje.

25. Kultūros ir meno taryba turi teisę:

25.1. iki posėdžio dienos susipažinti su pateiktais Teikimais;

25.2. prašyti Teikėjų papildomos informacijos apie kandidatų kūrybinę veiklą;

25.3. vertindama kandidatus gali pasitelkti ekspertus.

26. Kultūros ir meno tarybos narys savo nuomonę gali pateikti raštu ar el. paštu, kai dėl objektyvių priežasčių negali dalyvauti Kultūros ir meno tarybos posėdyje.

27. Kultūros ir meno taryba, ne vėliau kaip per 10 (dešimt) darbo dienų, išanalizavusi, įvertinusi Teikimus ir neradusi nė vieno tinkamo kandidato, priima protokolinį sprendimą tais metais neteikti Administracijos direktoriui siūlymo dėl premijos skyrimo.

28. Kultūros ir meno taryba, išanalizavusi ir įvertinusi Teikimus, surašo posėdžio protokolą ir teikia išvadą Kultūros, turizmo ir viešųjų ryšių skyriui dėl premijos skyrimo.

29. Kultūros, turizmo ir viešųjų ryšių skyrius, atsižvelgdamas į Kultūros ir meno tarybos posėdžio protokolo išvadą, per 3 (tris) darbo dienas nuo protokolo gavimo dienos parengia Savivaldybės administracijos direktoriaus įsakymo dėl premijos skyrimo projektą.

30. Savivaldybės administracijos direktorius per 5 (penkias) darbo dienas nuo įsakymo projekto gavimo dienos priima sprendimą dėl premijos skyrimo iš Savivaldybės biudžeto lėšų.

31. Premija, skirta kultūros ir meno kūrėjų kolektyvui, paskirstoma po lygiai kiekvienam šio kolektyvo kultūros ir meno kūrėjui.

32. Kandidatas, kuriam premija nepaskirta, pakartotinai gali būti siūlomas premijai gauti kitais metais.

33. Premija tam pačiam asmeniui pakartotinai gali būti skiriama ne anksčiau kaip po 3 metų nuo Savivaldybės administracijos direktoriaus įsakymo skirti premiją dienos.

34. Premija skiriama nepriklausomai nuo to, ar asmuo yra gavęs kitų premijų iš Savivaldybės biudžeto ir kitų institucijų ar įstaigų.

**IV SKYRIUS**

**BAIGIAMOSIOS NUOSTATOS**

35. Nuostatų įgyvendinimą kontroliuoja Administracijos direktorius ir Savivaldybės kontrolės ir audito tarnyba.

36. Nuostatai, teikimo forma ir premijų laureatai skelbiami Savivaldybės interneto svetainėje ([www.plunge.lt](http://www.plunge.lt)).

37. Nuostatai gali būti keičiami ar pripažįstami netekusiais galios Savivaldybės tarybos sprendimu.

38. Asmenys pažeidę šiuos Nuostatus atsako Lietuvos Respublikos teisės aktų nustatyta

tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

kultūros ir meno premijų skyrimo nuostatų

priedas

**(Teikimo forma)**

**TEIKIMAS PLUNGĖS RAJONO SAVIVALDYBĖS**

**KULTŪROS IR MENO PREMIJAI GAUTI**

**20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d.**

**Plungė**

**1. INFORMACIJA APIE TEIKĖJĄ**

|  |
| --- |
|  |

*(juridinio asmens pavadinimas / fizinio asmens vardas ir pavardė)*

|  |
| --- |
|  |

*(juridinio asmens / fizinio asmens buveinė, tel. numeris, el. pašto adresas)*

**2. INFORMACIJA APIE KANDIDATĄ (-US)**

|  |  |  |
| --- | --- | --- |
| **2.1.** | **Siūlomas kultūros ir meno kūrėjas** |  |

*(vardas ir pavardė)*

|  |  |  |
| --- | --- | --- |
|  | Kandidato veiklos sritis |  |
|  | Darbovietė |  |
|  | Adresas |  |
|  | Telefono numeris |  |
|  | El. pašto adresas |  |

|  |  |  |
| --- | --- | --- |
| **2.2.** | **Siūlomas kūrėjų kolektyvas** |  |

*(pavadinimas)*

|  |  |  |
| --- | --- | --- |
|  | Kolektyvo narys |  |

*(vardas ir pavardė)*

|  |  |  |
| --- | --- | --- |
|  | Kandidato veiklos sritis |  |
|  | Darbovietė |  |
|  | Adresas |  |
|  | Telefono numeris |  |
|  | El. pašto adresas |  |

**3.** **KANDIDATO (-Ų) KŪRYBINĖS VEIKLOS APRAŠYMAS**

|  |
| --- |
|  |

**4. KANDIDATO (-Ų) PASKUTINIŲ DVEJŲ METŲ KŪRYBINĖS VEIKLOS APRAŠYMAS**

|  |
| --- |
|  |

**5. KITA REIKŠMINGA INFORMACIJA KANDIDATO (-Ų) KŪRYBINEI VEIKLAI ĮVERTINTI**

|  |
| --- |
|  |

**6. PAPILDOMI DOKUMENTAI, INFORMACIJA:**

6.1. kūrybinę veiklą liudijančių dokumentų kopijos, vaizdinė medžiaga, kandidato kūrybinių darbų sąrašas ar nuorodos;

6.2. dokumento, įrodančio meno kūrėjo statusą, nuorašas, kai kandidatas – meno kūrėjas;

6.3. Juridinių asmenų registro registravimo pažymėjimo kopija, kai kandidatas – juridinis asmuo;

6.4. kiti dokumentai (jų kopijos), kurie, pareiškėjo nuomone, gali būti svarbūs vertinant teikimą.

7. Pasirašydamas (-a) šį teikimą patvirtinu, kad:

7.1. esu susipažinęs (-usi) su Plungės rajono savivaldybės kultūros ir meno premijų skyrimo nuostatais;

7.2. visi šiame teikime ir kartu su juo pateiktuose dokumentuose nurodyti duomenys yra teisingi;

7.3. esu informuotas (-a), kad Plungės rajono savivaldybės administracija (toliau – Administracija) (juridinio asmens kodas 188714469, Vytauto g. 12, Plungė), tvarkydama mano ir **kandidato** asmens duomenis, veikia kaip duomenų valdytoja. Administracija gali gauti duomenų iš informacinių sistemų ir registrų valdytojų, kitų valstybės ar savivaldos institucijų ar įstaigų, tiek, kiek tai būtina kultūros ir meno premijų skyrimo konkursui įvykdyti. Asmens duomenys ginčo dėl Administracijos priimto sprendimo teisėtumo nagrinėjimo tikslu gali būti teikiami: teismams, Lietuvos administracinių ginčų nagrinėjimo komisijai, teritorinėms administracinių ginčų nagrinėjimo komisijoms ir kitoms ikiteisminėms institucijoms;

7.4. aš, kaip teikėjas (-a), informavau kandidatą (-us), kad jų asmens duomenys kultūros ir meno premijų skyrimo tikslais bus perduoti Administracijai, supažindinau su jų teisėmis, informavau apie duomenų subjektų teises ir jų įgyvendinimo tvarką;

7.5. esu informuotas (-a), kad detalesnę informaciją apie duomenų subjektų teises ir jų įgyvendinimo tvarką, Administracijos atliekamą asmens duomenų tvarkymą galiu rasti interneto svetainėje <https://www.plunge.lt/asmens-duomenu-apsauga/>.

|  |  |  |
| --- | --- | --- |
|  | A. V |  |

*(juridinio asmens vadovo / fizinio asmens vardas ir pavardė) (parašas)*